钦定古今图书集成/理学汇编/字学典/第084卷 > 《姜尧章续书谱》 > 《书丹》
## 钦定古今图书集成/理学汇编/字学典/第084卷 > 《姜尧章续书谱》 > 《书丹》

笔得墨则瘦，得朱则肥。故书丹尤以瘦为奇，而圆熟
美润常有馀，燥劲苍古常不足，朱使然也。欲刻者不
失真，未有若书丹者。然书时盘薄，不无少劳。韦仲将
升高书《凌云台榜》，下则须发已白。艺成而下，斯之谓
欤！若锺繇、李邕，又自刻之，可谓癖矣。